CELEX: 32014R0302
Language: sk
Date: 2014-03-25 00:00:00
Title: Vykonávacie nariadenie Komisie (EÚ) č. 302/2014 z  25. marca 2014 o povolení prípravku endo-1,3(4)-beta-glukanázy produkovanej hubou Trichoderma reesei (CBS 126896) ako kŕmnej doplnkovej látky pre kurčatá vo výkrme a odstavené prasiatka (držiteľ povolenia: ROAL Oy)  Text s významom pre EHP

26.3.2014   
            
            
               SK
            
            
               Úradný vestník Európskej únie
            
            
               L 90/4
            
         
      VYKONÁVACIE NARIADENIE KOMISIE (EÚ) č. 302/2014
   z 25. marca 2014
   o povolení prípravku endo-1,3(4)-beta-glukanázy produkovanej hubou Trichoderma reesei (CBS 126896) ako kŕmnej doplnkovej látky pre kurčatá vo výkrme a odstavené prasiatka (držiteľ povolenia: ROAL Oy)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:
   
               (1)
            
            
               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení.
            
         
               (2)
            
            
               V súlade s článkom 7 nariadenia (ES) č. 1831/2003 bola predložená žiadosť o povolenie prípravku endo-1,3(4)-beta-glukanázy produkovanej hubou Trichoderma reesei (CBS 126896). K žiadosti boli priložené údaje a doklady požadované podľa článku 7 ods. 3 nariadenia (ES) č. 1831/2003.
            
         
               (3)
            
            
               Žiadosť sa týka povolenia prípravku endo-1,3(4)-beta-glukanázy produkovanej hubou Trichoderma reesei (CBS 126896) ako kŕmnej doplnkovej látky pre kurčatá vo výkrme a odstavené prasiatka, ktorá sa má zaradiť do kategórie doplnkových látok „zootechnické doplnkové látky“.
            
         
               (4)
            
            
               Európsky úrad pre bezpečnosť potravín (ďalej len „úrad“) dospel v stanovisku z 9. októbra 2013 (2) k záveru, že prípravok endo-1,3(4)-beta-glukanázy produkovanej hubou Trichoderma reesei (CBS 126896) nemá za navrhovaných podmienok použitia nežiaduci účinok na zdravie zvierat, ľudské zdravie ani na životné prostredie. Zároveň dospel k záveru, že doplnková látka výrazne zlepšuje úžitkovosť zvierat. Úrad nepovažuje osobitné požiadavky na monitorovanie po uvedení na trh za potrebné. Zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.
            
         
               (5)
            
            
               Z posúdenia prípravku endo-1,3(4)-beta-glukanázy produkovanej hubou Trichoderma reesei (CBS 126896) vyplýva, že podmienky povolenia stanovené v článku 5 nariadenia (ES) č. 1831/2003 boli splnené. Používanie uvedeného prípravku by sa preto malo povoliť podľa prílohy k tomuto nariadeniu.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Povolenie
   Prípravok špecifikovaný v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa za podmienok stanovených v uvedenej prílohe povoľuje ako doplnková látka vo výžive zvierat.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. marca 2014
      
         
            Za Komisiu
         
         
            predseda
         
         José Manuel BARROSO
         
      
   
   
      (1)  Ú. v. EÚ L 268, 18.10.2003, s. 29.
   
      (2)  Vestník EFSA (EFSA Journal) (2013) 11(10):3432.
   
      PRÍLOHA
      
                  Identifikačné číslo doplnkovej látky
               
               
                  Názov/meno držiteľa povolenia
               
               
                  Doplnková látka
               
               
                  Zloženie, chemický vzorec, opis, analytická metóda
               
               
                  Druh alebo kategória zvierat
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec platnosti povolenia
               
            
                  Jednotky aktivity/kg kompletného krmiva s obsahom vlhkosti 12 %
               
            
                  
                     Kategória zootechnických doplnkových látok. Funkčná skupina: látky zvyšujúce stráviteľnosť
                  
               
            
                  4a20
               
               
                  ROAL Oy
               
               
                  endo-1,3(4)-beta-glukanáza
                  EC 3.2.1.6
               
               
                  
                               
                           
                           
                              
                                 Zloženie doplnkovej látky
                              
                              Prípravok endo-1,3(4)-beta-glukanázy produkovanej hubou Trichoderma reesei (CBS 126896) s minimálnou aktivitou:
                              
                                          —
                                       
                                       
                                          tuhá forma: endo-1,3(4)-beta-glukanáza – 200 000 BU (1)/g,
                                       
                                    
                                          —
                                       
                                       
                                          kvapalná forma: endo-1,3(4)-beta-glukanáza – 400 000 BU/ml;
                                       
                                    
                        
                               
                           
                           
                              
                                 Charakteristika účinnej látky
                              
                              endo-1,3(4)-beta-glukanáza produkovaná hubou Trichoderma reesei (CBS 126896)
                           
                        
                               
                           
                           
                              
                                 Analytická metóda
                                  (2)
                              
                              Na účely kvantifikácie aktivity endo-1,3(4)-beta-glukanázy: spektrofotometrická metóda založená na kvantifikácii uvoľnených cukrov, ktoré vznikajú pôsobením endo-1,3(4)-beta-glukanázy na jačmenný beta-glukán pri pH 4,8 a teplote 50 °C.
                           
                        
               
                  Kurčatá vo výkrme
               
               
                  —
               
               
                  20 000 BU
               
               
                  —
               
               
                  
                              1.
                           
                           
                              V návode na použitie doplnkovej látky a premixu uveďte podmienky skladovania a stabilitu pri granulovaní.
                           
                        
                              2.
                           
                           
                              Na použitie pre prasiatka (odstavené) do hmotnosti cca 35 kg.
                           
                        
                              3.
                           
                           
                              Na účely bezpečnosti: pri manipulácii sa musí použiť ochranná dýchacia maska, okuliare a ochranné rukavice.
                           
                        
               
                  15. apríla 2024
               
            
                  Prasiatka (odstavené)
               
               
                  10 000 BU
               
            
         (1)  1 BU je množstvo enzýmu, ktoré uvoľní 1 nanomol redukujúcich cukrov (vyjadrených ako ekvivalentov glukózy) zo substrátu jačmenného beta-glukánu za sekundu pri teplote 50 °C a pH 4,8.
      
         (2)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx.